b'\n_START_ARTICLE_\nBulvarinis skaitalas (1972 filmas)\n_START_SECTION_\nTurinys\n_START_PARAGRAPH_\nMaiklas Kingas gyvena Romoje ir ra\xc5\xa1o pigius nuotyki\xc5\xb3 romanus, vadinamus \xe2\x80\x9epulp\xe2\x80\x9c. Kart\xc4\x85 jis gauna keist\xc4\x85 u\xc5\xbesakym\xc4\x85 \xe2\x80\x93 para\xc5\xa1yti paslaptingos \xc4\xaf\xc5\xbeymyb\xc4\x97s biografij\xc4\x85. Suintriguotas jis vyksta \xc4\xaf Malt\xc4\x85, kur vie\xc5\xa1butyje susipa\xc5\xbe\xc4\xafsta su paslaptingu ponu Mileriu, prisistatan\xc4\x8diu profesoriumi i\xc5\xa1 Anglijos. Kingas galvoja, kad \xc5\xa1is yra jo kontaktinis asmuo, turintis j\xc4\xaf suvesti su \xc4\xaf\xc5\xbeymybe, ta\xc4\x8diau kit\xc4\x85 ryt\xc4\x85 randa Miler\xc4\xaf negyv\xc4\x85 vonioje._NEWLINE_Manydamas, kad tikroji auka tur\xc4\x97jo b\xc5\xabti jis, Kongas atvyksta \xc4\xaf sal\xc4\x85, kur susitinka Gilbert\xc4\x85 Preston\xc4\x85: buvusi\xc4\x85 kino \xc5\xbevaig\xc5\xbed\xc4\x99, da\xc5\xbeniausiai vaidinusi\xc4\x85 nusikalt\xc4\x97lius ir gangsterius bei tur\xc4\x97jusi\xc4\x85 pa\xc5\xbein\xc4\x8di\xc5\xb3 su tikrais nusikalt\xc4\x97liais realiame gyvenime. Dabar sergantis v\xc4\x97\xc5\xbeiu, Prestonas nori, kad jo atminimas b\xc5\xabt\xc5\xb3 \xc4\xafam\xc5\xbeintas dar iki mirties._NEWLINE_Suorganizav\xc4\x99s didel\xc4\x99 gimtadienio \xc5\xa1vent\xc4\x99, Prestonas netrukus joje pradeda kr\xc4\x97sti pok\xc5\xa1tus kitiems susirinkusiems. Kuomet joje pasirodo kunigu apsireng\xc4\x99s vyras ir paleid\xc5\xbeia kelis \xc5\xa1\xc5\xabvius, visi galvoja, kad tai tik dalis spektaklio, tod\xc4\x97l, Prestonui, mirus, \xc5\xbeudikui pavyksta pasprukti._NEWLINE_Lik\xc4\x99s be med\xc5\xbeiagos knygai, Kingas tampa detektyvu, bandan\xc4\x8diu i\xc5\xa1siai\xc5\xa1kinti \xc5\xbemog\xc5\xbeudyst\xc4\x99. Kadangi Prestonas ketino ra\xc5\xa1yti atsiminimus, jis gal\xc4\x97jo sp\xc4\x97ti atskleisti kai kurias paslaptis ra\xc5\xa1ytojui, tod\xc4\x97l Kingas jau\xc4\x8dia, kad sekan\xc4\x8diu taikiniu gali tapti jis. Net kai jam gal\xc5\xb3 gale pavyksta i\xc5\xa1siai\xc5\xa1kinti nusikaltimo u\xc5\xbesakov\xc4\x85, d\xc4\x97l savo paties saugumo jis priverstas laikyti paslaptyje...'